BASES REGULADORRAS PARA A CONCESIÓN DE PREMIOS DO CONCURSO DE CARROZAS DA LVIª FEIRA DO COCIDO
ADMINISTRACIÓN LOCAL — Municipal — Lalín (Subvencións e axudas, 19/12/2023)

Expediente: 5139/2023 O gasto destinado a premios é de 5.300 €, con cargo á aplicación orzamentaria 0.338.481.00 do Proxecto de Orzamento Xeral do Concello de Lalín. Estas bases estarán a disposición dos interesados nas oficinas xerais do Concello de Lalín e na páxina web: www.lalin. gal. As presentes Bases teñen por obxecto regular o desenvolvemento e participación no Concurso de Carrozas, que terá lugar o día 4 de febreiro de 2024, con motivo da LVIª Feira do Cocido de Lalín. Primeira.— Poderán participar tódolos colectivos, agrupacións, asociacións cidadáns, persoas individuais, etc., do municipio de Lalín que así o desexen e que cumpran os requisitos establecidos nas presentes bases a criterio do xurado. Segunda.— A efectos de aplicación destas bases, consideraranse carrozas aquelas estruturas ou plataformas que, no seu conxunto, teñan unha estrutura adecuada a criterio do xurado. Terceira.— Todas as carrozas que desexen participar deberán ser construídas no termo municipal de Lalín, polo tanto, non se permite o alugueiro de carrozas ou estruturas de fóra do Concello o que se comprobará con visitas de inspección de persoal do Concello. Cuarta.— A orde de apuntamento será a de entrada da solicitude no rexistro do Concello, ata un máximo de SEIS carrozas. A organización poderá deixar fóra do concurso a calquera carroza que no ano anterior tivese unha puntuación moi baixa con referencia ás demais concursantes. Quinta.— Os premios, que se abonarán por transferencia bancaria, serán os seguintes: Sexta.— O Xurado estará composto por persoal do sector da prensa, da radio e persoas de recoñecido prestixio no ámbito cultural, nomeados polo Concello de Lalín. Valoraranse as carrozas mellor organizadas en relación coa temática da feira, as mellor elaboradas de maneira artesanal, o esforzo orixinado, a mensaxe social e a orixinalidade. O Xurado poderá declarar desertos os Premios que estime convenientes en función da calidade, e deixar fóra de concurso aquelas carrozas que non están inscritas de acordo coas presentes bases. Sétima.— A inscrición realizarase no Rexistro Xeral do Concello de Lalín, sito na praza de Galicia, 1 de Lalín. O prazo de inscrición será dende as 9:00 horas do mesmo día da publicación do extracto da convocatoria destes premios no Boletín Oficial da Provincia de Pontevedra (BOPPO) remitido pola Base de Datos Nacional de Subvencións e, ata as 15:00 horas do día 18 de xaneiro de 2024, coa entrega da seguinte documentación: Oitava.— As carrozas deberán estar o día 4 de febreiro na rúa de saída ás 11:00 h, para saír ás 13:00 h aproximadamente, dende o cruce da avda. Bos Aires entronque coa avda. Luís González Taboada, pasando polas rúas Joaquín Loriga e Principal e, rematando no cruce da Fonte dos Cabalos. Novena.— A Organización poderá retirar, en calquera momento, as carrozas que durante o traxecto, observen comportamentos inadecuados no cumprimento das normas. Estas condiciones mínimas, son: Décima.— A participación no Concurso, supón a total aceptación destas Bases e das Normas de Participación. Undécima.— O Concello de Lalín resérvase o dereito de modificar parcial ou totalmente as presentes Bases. Duodécima.— A resolución da concesión dos premios esgota a vía administrativa e contra ela cabe interpoñer recurso contencioso-administrativo no prazo de dous meses, ante o órgano competente da xurisdición contencioso-administrativa, e poderá formularse, con carácter potestativo, recurso de reposición, no prazo dun mes, ante o mesmo órgano que ditou a resolución impugnada, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e na Lei 39/2015, do 1 de outubro, de Procedemento Administrativo Común das Administracións Públicas. Lalín, na data da sinatura electrónica. José Cuñarro Torres, Concelleiro delegado de Festas. Documento asinado dixitalmente.